[Video] TBF: ‘Twaalf dae van Kersfees, nie twaalf weke,’ spot KazKaz McFadden. Foto: pali-sa.co.za “Kersfees begin op 13 Desember, max,” sê die jong akteur Kaz McFadden. “Ek weet nie waaroor gaan hierdie vroeë Kersfees-ding nie,” spot hy. “As jy voor die 13de ‘Jingle bells’ hoor, hardloop,” maan hy grappenderwys. “As jy ŉ Kersboom sien, loop ŉ wye draai en as jy ŉ Kersgeskenk kry, hou hom.” Kaz is nie net bekend vir sy sepierolle in onder meer 7de laan en Binnelanders nie, maar het ook groot rolle in Afrikaanse flieks losgeslaan wat die afgelope paar jaar op die silwerdoek verskyn het. Hy is te sien as Vossie Voster in Strikdas teenoor Leandie du Randt, James Cloete in Knysna en Adriaan van Rooyen in Die wonderwerker. Hy is ook te sien as Giepie Briel in ŉ Pawpaw vir my darling wat op 8 Januarie 2016 in teaters begin draai. Al jou gunsteling Suid-Afrikaanse bekendes gaan jou tussen 1 en 24 Desember hier op Maroela Media ŉ geseënde Kersfees kom toewens, ter ondersteuning van die Teaterbystandsfonds. Hou ons dop! Klik gerus hier om die Teaterbystandsfonds te steun.